Varga Géza írástörténész: Mit árul el az írás keletkezéséről az alapvető jelkészletünk korai elterjedtsége?
Amikor a székely írás és általában az írás keletkezésének időpontjára vagyunk kíváncsiak, akkor elsősorban a jelkészlet összeállásának korát keressük. Ezért lényeges, hogy ez a kőkori jelkészlet már az Éden területén, a Közel-Keleten is összeállt. A későbbi régészeti leletek alapján a székely írás jeleinek megfelelői a Homo sapiens sapiens szétrajzásával párhuzamosan jelentek meg szerte a Földön.
Az 1992-ben Nemetz Tibor matematikus segítségével elvégzett valószínűség-számításunk szerint a jelek hasonlósága nem a véletlen egyezésnek köszönhető, hanem a genetikus kapcsolat eredménye – vagyis az írásrendszereket ősrokonság fűzi egybe (Varga/1993). A székely írás legfontosabb jeleivel azonos, vagy rokon jelrendszernek, amely a Pireneusoktól Dél-Amerikáig előfordul már a kőkorban is, léteznie kellett már a közös őshazában, az Éden területén is. Másként nem lett volna képes az írás korabeli rendeltetésének ellátására, az ősvallás tételeinek illusztrálására.
1. ábra. A 15-20 ezer éves Mas d' Azil-i jelek közül 20 db. egyezik meg a székely írás jeleivel
Korán megjelennek e párhuzamok az akkor ismert világ szélein is. A Pireneusokban lévő Mas d’ Azil barlangjában fellelt, kb. 20 000 éves jelkészletben a székely írásnak 20 jele található meg. Az amerikai indiánok legkorábbi jelkészletében (fazekasjelek, templomok jelei stb.) szintén felbukkan a székely írás 20-30 jele. Az indiánok ősei a különböző elképzelések szerint 40-12 000 évvel ezelőtt mentek át az Újvilágba – azaz a jégkorszak idején már a Pireneusoktól Amerikáig el volt terjedve a székely írás néhány legfontosabb jele.
2. ábra. Az amerikai indiánok ősei még a kőkorban, az általában elfogadott álláspont szerint 12 000, mások szerint 30-40 000 évvel ezelőtt mentek át az Újvilágba, magukkal vive a székely írás jeleinek előképeit
Hasonló nagyságrendű székely jelpárhuzamot ismerhetünk fel a világ központi tájain is az antik írások jelkészletében. Ilyen a kínai írás, a sumer írás, a Tepe Yahja-i jelkészlet, a Tordos-Vincsa-kultúra írása, a bübloszi pszeudohieroglifikus szótagírás és a hettita (luwiai) hieroglif írás is. Ugyanezeket a jeleket megtaláljuk a szkíták, hunok, avarok, ogurok és a honfoglaló magyarok, valamint a mai magyar nép jelkészletében is. Ez azt jelenti, hogy a székely írás jelei a közel-keleti őshazában és a közbülső területeken is sokáig fennmaradtak.
3. ábra. A sumer-magyar jel-egyezések azt bizonyítják, hogy az ősi jelkészlet az Édenhez közeli központi tájakon is fennmaradt
E széles körű elterjedtség nem lehet egy későbbi kulturális hatás eredménye. Nem tehető fel, hogy egy amerikai indián keresztülvándorolt a fél világon, hogy megtanítsa a Pireneusokban élő kőkori sámánokat e jelekre; amint ennek a fordítottja sem hihető. Ezért a legkönnyebb azt feltételezni, hogy a két végpont közötti közös őshazából vitték magukkal az írásjeleket a világ távoli tájaira.
4. ábra. A hun-avar régészeti leleteken szinte az egész székely ábécé megjelenik, igazolva az 1500-as évek magyar tudósainak véleményét arról, hogy a székelyek is, meg az írásuk is hun
Mivel ebből az őshazából kb. 45 000 éve indultak világgá a népek, egy olyan jelkészlettel, amely már alkalmas volt az ősvallás elméleti tételeinek illusztrálására, a jelek és az írásrendszer keletkezését mintegy 50 000 évvel ezelőttre kell tennünk.
A veleméri Cserépmadár szállás egy hiteles őrségi szálláshely (3 szoba, 3 fürdőszoba, konyha, étkező előtér) max. 11 személy számára
Igazi őrségi Cserépmadár szállás csak nálunk! Ne fogadjon el utángyártott, vagy gyanús csomagolású Cserépmadár szállást, mert minden más csupán másolat!
Címkék: Éden, hieroglifa, honfoglaló magyarok, hun, indiánok, Mas d' Azil, őrségi szállás, ősvallás, sumer, székely írás, Tepe Yahja, Tordos-Vincsa